Anxo Pintos

**Anxo Lois García Pintos**, nado Vigo o 3 de marzo de 1968, é un músico e compositor galego.

## Traxectoria 
Músico multiistrumentista e compositor, irmán dos tamén músicos Silvia Superstar e Gael Pintos. Comezou os seus estudos musicais aos oito anos, dacabalo do Conservatorio Superior de Música de Vigo, do seu pai Suso Pereira e do Obradoiro de Instrumentos Musicais Populares Galegos que dirixía Antón Corral, chegando a incluír na nómina dos instrumentos que toca a gaita, zanfona, violín, saxo soprano e frauta de bico.
alt=Berroguetto 2013|esquerda|miniatura
Cofundador do grupo de gaitas Alfolíes, do Grupo Didáctico de Instrumentos Musicais Populares Galegos, da Banda de Gaitas Xarabal, do grupo Matto Congrio e de Berrogüetto, no 1995. Posteriormente fundou o trío Lizgairo, xunto a Rodrigo Romaní e Xosé Liz. Ten colaborado con outros músicos e grupos, entre os que cabe citar a Milladoiro, The Chieftains, Los Piratas, Rodrigo Romaní, Susana Seivane, Mercedes Peón, Uxía, Chouteira, Pilocha, Antón Seoane, ou Quico Comesaña no espectáculo dramatúrxico *A illa das mulleres loucas*, de Alfonso Pexegueiro.

Foi mestre de zanfona durante once anos no Departamento de Música Tradicional da Escola de Artes e Oficios de Vigo. Na actualidade é presidente da Fundación SondeSeu, e compatibiliza  o seu labor de mestre de zanfona da E-Trad (Escola Municipal de Música Folk e Tradicional de Vigo), co de coordinador da sección de zanfonas da Orquestra Folk de Galicia "SondeSeu" , e a actividade escénica en Berrogüetto, o trío Lizgairo e SondeSeu.

## Traballos discográficos
### Traballos publicados con Berrogüetto
**Navicularia*, 1996.
**A cantar con Xabarín*, 1998.
**Cantigas de Nadal*, 1999.
**Viaxe por Urticaria*, 1999.
**Hepta*, 2002.
**10.0*, 2006.
**Kosmogonías*, 2010.
**O pulso da terra*, 2011.

### Traballos publicados con Matto Congrio
**Matto Congrio*, 1993.

### Traballos publicados con Lizgairo
**Diacronías*, 2008.

### Traballos publicados con SonDeSeu
**Mar de Vigo*.
**Trastempo*.
**Barlovento*, 2010.

## Premios
### Con Berrogüetto
**Preis Der Deutschen Schallplattenkritik*, premio da crítica alemá ao mellor grupo folk no 1997.
**Eiserner Eversteiner*, premio europeo da música no 1998.
*Premio AGAPI á mellor banda sonora na película *A rosa de pedra* no 1999.
*Premio La Opinión outorgado pola crítica galega ao mellor álbum galego no 2002.
*Finalista do premio ao mellor álbum en galego na *VI Edición de los Premios de la Música*, outorgado pola *Academia de las Artes y las Ciencias de la Música* no 2002.
**Preis Der Deutschen Schallplattenkritik*, premio da crítica alemá ao mellor grupo folk no 2002.
*Nomeamento pola Academia Latina de Artes e Ciencias da Gravación á 3ª edición dos *Premios Grammy Latinos* no apartado de *Mellor Álbum de Música Folk* no 2002.
**Preis Der Deutschen Schallplattenkritik*, premio da crítica alemá ao mellor disco de World Music por *10.0* no 2007.
*Premio La Opinión outorgado pola crítica galega ao mellor álbum galego no 2007.
*Finalista do premio ao mellor álbum en galego na *Edición de los Premios de la Música*, outorgado pola *Academia de las Artes y las Ciencias de la Música* no 2007.
*Premio á mellor canción en galego na *XV Edición dos Premios da Música*, outorgado pola *Academia de las Artes y las Ciencias de la Música* no 2011.

### Outros premios
*Premio Opinión ao mellor disco galego do 2009, con Lizgairo.
*Premio Opinión ao mellor disco galego do 2011, con SonDeSeu.

## Notas 
## Véxase tamén 
### Bibliografía 
**Berrogüetto. O pulso da Terra*, 2011, Galaxia.
### Ligazóns externas 
*Perfil na e-Trad de Vigo